અમિત કુમાતે તો શરૂઆતમાં જ પોતાના વ્યવસાયમાં વિવિધતા લાવી હતી. ભલે તેમાં તેઓ નિષ્ફળ ગયા હતા, પરંતુ હજી તેમણે તેમનો સ્વભાવ બદલ્યો નથી. માત્ર પોટેટો રિંગ્સ અને ચિપ્સથી જ બિઝનેસમાં જોઈતી ગતી નહીં આવે તે યલો ડાયમંડના ત્રણેય ડિરેક્ટર્સ જાણે છે અને આથી જ હવે તેમણે હોટ ચોકલેટ બિસ્કીટનો પ્લાન્ટ પણ શરુ કર્યો છે. હાલમાં આ પ્લાન્ટ તેના પ્રાથમિક ચરણમાં જ છે અને અહીં દરરોજ બનતા તમામ 40 કિલો બિસ્કીટ ઇન્દોર શહેરના વિવિધ અનાથ આશ્રમોના બાળકોને મફતમાં વહેંચી દેવામાં આવે છે.